Publication: Magyar Közlöny
Issue: MK-1999-74 (Year: 1999, Number: 74)
Era: 1990-2004
Section: a 35/1999. (VIII. 24.) OM rendelethez
Paragraph Index: 315

1. A képzési cél Pedagógus vagy közművelődési szakon végzett szakemberek felkészítése arra, hogy a közoktatási és nevelési, illetve a közművelődési feladatok ellátásához hasznosítani tudják a múzeumpedagógia speciális elméleti és gyakorlati ismereteit; képesek legyenek a múzeumi környezetben gyermekek vagy felnőttek számára szakköröket, fakultatív foglalkozásokat, tanórákat megtervezni és vezetni, képesek legyenek a múzeumokban fellelhető kulturális értékek szakszerű közvetítésére, felhasználására a tanulás, a kultúra iránti érdeklődés felkeltésében, illetve az esztétikai, az érzelmi, a közösségi nevelésben; ismereteik birtokában a pedagógusok képesek legyenek a közoktatási intézményekben közművelődési tevékenységet ellátni, a közművelődési szakemberek pedig a múzeumi tevékenységük során a pedagógiai eszközeiket felhasználni; képesek legyenek más országok hasonló képzettségű szakértőivel való kommunikációra, széles körű tájékozódásra, tapasztalataik, eredményeik értelmezésére és szaktudásuk gyakorlati alkalmazására.

Source: https://magyarkozlony.hu/hivatalos-lapok/901d8c6b64c1589b7abe98398ad52c80a041d5ed/dokumentumok/8016381309e9c8ba522ed765568d807087cccc2a/letoltes